स्टार रोनाल्डाे साथियों के निशाने पर
अखबार के अनुसार, रामोस ने कहा, “जब किसी मैच में पूरी टीम गोल करने के लिए दौड़ती रहती है। सिर्फ एक खिलाड़ी है जो नहीं दौड़ता और वे हैं रोनाल्डो। यह सही नहीं है। फुटबॉल टीम गेम है। इसमें सभी खिलाड़ियों को मैदान पर अपना शत प्रतिशत योगदान देना होता है। अगर एक खिलाड़ी ऐसा करता है तो इससे टीम पर असर होना लाजमी है।’ ऐसा पहली बार नहीं है, जब रोनाल्डो को साथियों ने स्वार्थी कहा है। पिछले साल भी एक स्पेनिश अखबार में रिपोर्ट आई थी कि रोनाल्डो टीममैन नहीं हैं। वे व्यक्तिगत प्रदर्शन पर ज्यादा फोकस करते हैं। यहां
स्टार रोनाल्डाे साथियों के निशाने पर
स्पेनिशफुटबाॅल क्लब रियल मैड्रिड में अंदरूनी लड़ाई अब सामने दिखने लगी है। टीम के स्टार क्रिस्टियानो रोनाल्डो और दूसरे खिलाड़ियों के बीच सब कुछ सामान्य नहीं लग रहा है। स्पेनिश अखबार मुंडाे डेपोर्टिवो ने दावा किया है कि शुक्रवार को रियल मैड्रिड के ट्रेनिंग सेशन के दौरान खिलाड़ियों के बीच नोक-झोंक हुई। इस ट्रेनिंग सेशन में रोनाल्डो ने हिस्सा नहीं लिया। खिलाड़ी इसी वजह से नाराज थे।
टीम के कप्तान सर्जियो रामोस सहित मार्सेलो और मोड्रिक तो अब खुलकर बोलने लगे हैं। कुछ खिलाड़ियों ने तो रोनाल्डो को मतलबी और स्वार्थी तक कह दिया है। इन खिलाड़ियों का मानना है कि रोनाल्डो बहुत अहंकारी हो गए हैं। उनमें टीम भावना जैसी चीज नहीं रह गई है। जब टीम जीतती है तो रोनाल्डो इसका पूरा क्रेडिट ले लेते हैं। लेकिन जब टीम को हार का सामना करना पड़ता है तो वे इससे पल्ला झाड़ लेते हैं और हार का सारा दोष दूसरे खिलाड़ियों के सिर पर मढ़ देते हैं। वहीं, कुछ खिलाड़ियों का कहना है कि रोनाल्डो अपनी मर्जी से मैच खेलने उतरते हैं। अगर किसी क्लब के खिलाफ उनका मैच खेलने का मन नहीं होता, तो वे प्रैक्टिस में भी नहीं आते। शनिवार को एबार के खिलाफ रियल मैड्रिड का मैच था। रोनाल्डो इस मैच में भी नहीं खेले। यहां तक कि वे प्रैक्टिस सेशन में भी नहीं आए।
mai_Deva hin_Deva mai_Deva hin_Deva hin_Deva